Կոմիտասը կոմպոզիտոր է: Գրել է ոչ մեծ քանակի երգչախմբային գործեր, մեներգեր ձայնի և դաշնամուրի համար, ինչպես նաև մի քանի երկ` դաշնամուրի համար: Թողել է ժողովրդական երաժշտության առանձնահատկություններին նվիրված մի քանի տեսական աշխատանքներ, արևմտաեվրոպական կոմպոզիտորներից մի քանիսի մասին փոքր հոդվածներ: Թողել է աշակերտների մի խումբ: Եղել է կատարող երաժիշտ: Եղել է խմբավար, երգիչ, դաշնակահար: Հավաքել ու գրի է առել մեծ քանակի հայկական ժողովրդական երգեր: Ահա այն ամենը, որով Կոմիտասը ներկայանում է մեզ որպես երաժիշտ: Կոմիտասը բացահայտել է հայ երաժշտության այն ուժն ու ճշմարտությունը, որով նա գործել է դարերով, եղել է մեր ժողովրդի հնչյունների մտածողության հետ և սակայն իր առանձնահատկության, իր հնարավորոլթյունների և իր գեղեցկության մեջ եղել է անքննելի, չճանաչված: